Skont ir-regoli dwar l-aċċessorji tal-elettriku, kull prodott elettriku fis-suq f’Malta, għandu jkun konformi mas-sistema tad-dawl ta’ Malta li hija s-sistema tat-‘3 pin plug’. L-Awtorità tal-Kommunikazzjoni u l-Affarijiet tal-Konsumaturi qalet li kull prodott li m’għandux il-plakka ‘3 pin’, jista’ jew jissostitwixxi l-plakka b’waħda ‘3 pin’ jew għandu jingħata ‘adapter’ konformi mas-sistema tad-dawl ta’ Malta. Ir-raġuni hija primarjament waħda ta’ sigurtà, biex ikun evitat li n-nies isofru minn xi xokk elettriku huma u jippruvaw idaħħlu plakka li mhix ‘3 pin’ f”socket’ li huwa ‘3 pin’ u biex ikun assigurat li l-prodott għandu ‘earth’. L-Awtorità tfakkar lill-importaturi u lil tal-ħwienet li huma obligati li jbiegħu l-prodotti tal-elettriku bi plakka ‘3 pin’ jew jagħtu ‘adapter’ lill-konsumaturi li jkunu qed jixtru l-prodotti. Il-konsumaturi għandhom jassiguraw dan qabel jieħdu l-prodott.